'Bøsserøv', 'få dig et ordentligt arbejde' og 'pengemaskine'. John Nielsen har modtaget mange verbale tæsk, siden han blev parkeringsvagt hos Beredskabscenter Aalborg for snart 10 år siden. Det er en del af hverdagen, når man går rundt og har Danmarks måske mest forhadte job. - Der er da nogle dage, hvor jeg tænker, om det virkelig er det her, jeg vil blive med, indtil jeg skal folkepensioneres. Men jeg har gode kollegear og er ved en god arbejdsplads, siger John Nielsen. - Vi får mange tilråb, men det skal man vænne sig til og pille fra sig. Man skal ikke tage arbejdet med hjem. Det skal man ikke, fortsætter han. - Jeg har mødt en, der sparkede mig på skinnebenet og slog mig i brystkassen. Det er der ingen af os, der vil finde os i, siger John Nielsen. Se med i Nordjylland LIVE mandag aften, hvor vi sætter fokus på p-vagtens verden.

Opsummering:
John Nielsen har med ni års erfaring som parkeringsvagt erkendt, at tilråb som 'bøsserøv' og 'pengemaskine' er en del af jobbet.